open-index/open-wikipedia-markdown huggingface dataset:
Glover

**Glover** on muun muassa seuraavien henkilöiden sukunimi

* Charles Glover Barkla (1877–1944), brittiläinen lääkäri
* Crispin Glover (s. 1964), yhdysvaltalainen näyttelijä ja taidemaalari
* Danny Glover (s. 1946), yhdysvaltalainen näyttelijä
* Donald Glover (s. 1983), yhdysvaltalainen näyttelijä, koomikko ja räppäri
* John Glover (s. 1944), yhdysvaltalainen näyttelijä
* Jonathan Glover (s. 1941), brittiläinen filosofi
* Julian Glover (s. 1935), brittiläinen näyttelijä
* Macario Hing-Glover (s. 1995), yhdysvaltalainen jalkapalloilija
* Roger Glover (s. 1945), walesilainen basisti ja lauluntekijä, Deep Purple
* Sandra Glover (s. 1968), afroamerikkalainen urheilija 
* Tim Glover (s. 1990), yhdysvaltalainen keihäänheittäjä.
Kantarahasto

**Kantarahasto** on Suomessa säästöpankkiin sijoitettu, omaan pääomaan kuuluva erä.

Kantarahasto jakautuu keskenään samansuuruisiin **kantarahasto-osuuksiin**. Joissain säästöpankeissa asiakkaat voivat merkitä pankin kantarahasto-osuuksia ja tulla näin säästöpankin asiakasomistajiksi (tai omistaja-asiakkaiksi). Kantarahasto-osuuksille voidaan maksaa voitto-osuus säästöpankin voitosta. Kantarahasto-osuuden voi myydä eteenpäin. Pankki ei lunasta osuutta takaisin kuin tietyissä poikkeustilanteissa.

Kantarahasto on alun perin liittynyt säästöpankin perustamiseen. Pankin perustamista varten kerättiin kantarahasto, jolla rahoitettiin pankin toimintaa. Perustajat saattoivat saada rahat tietyin edellytyksin myöhemmin takaisin, kun pankkiin oli kertynyt muita varoja. Kantarahastolle voitiin maksaa korkoa, jos säännöissä oli niin määrätty. Jos kantarahasto oli saatu lahjana, sille ei maksettu korkoa eikä sitä maksettu takaisin.

Nykyisin kantarahasto ei ole Suomessa säästöpankille pakollinen.

Voitonjako kantarahasto-osuuksille tuli mahdolliseksi vuonna 1991. 

Kantarahasto-osuudelle maksettu voitto-osuus tai korko verotetaan kuten osuuskunnan jakama ylijäämä.

## Lähteet
Altered Carbon – Muuntohiili

**Altered Carbon – Muuntohiili** on yhdysvaltalainen tieteissarja, jonka on luonut Laeta Kalogridis. Se perustuu Richard Morganin *[[Muuntohiili]]*-romaaneihin. Sarjan ensimmäinen tuotantokausi julkaistiin Netflix-palvelussa 2. helmikuuta 2018.

## Juoni

Tarina sijoittuu vuoteen 2384, jolloin varakkaille ihmisille kuolemattomuus on mahdollista siirtämällä tietoisuus kehosta kehoon. Kloonien luominen on myös mahdollista ja tietoisuuden voi varmuuskopioida pilveen pahan päivän varalle.

Sarjan päähenkilö Takeshi Kovacs (Byron Mann) oli kapinallinen sotilas, jonka tietoisuus sammutettiin muutamaksi vuosisadaksi kunnes hänet herätettiin kuolleen poliisin (Joel Kinnaman) kehoon. Kovacs herätettiin tutkimaan rikkaan Laurens Bancroftin (James Purefoy) kuolemaa.

## Näyttelijät

## Tuotanto
Netflix ilmoitti tilanneensa sarjan tammikuussa 2016, noin 15 vuotta sen jälkeen kuin showrunner Laeta Kalogridis varasi *Muuntohiili*-romaanit muutettavaksi televisiosarjaksi. Kalogridis on sanonut, että sarjan myyminen tuotantoyhtiöille oli vaikeaa, koska romaanit itsessään ovat haastavia ja kiellettyjä alle 17-vuotiailta.

Sarjaa kuvattiin Kanadan Vancouverissa.

### Julkaisu
10-osainen ensimmäinen tuotantokausi julkaistiin Netflix-palvelussa 2. helmikuuta 2018. Virallinen traileri julkaistiin 11. tammikuuta 2018.

## Vastaanotto
Sarja on saanut enimmäkseen myönteisiä arvosteluja. Rotten Tomatoesin kriitikoiden keskimääräinen arvosana on 65&nbsp;% ja sivuston käyttäjien 90&nbsp;%. Metacriticin kriitikoiden keskimääräinen arvosana on 64/100 pistettä ja sivuston käyttäjien 8.0/10 pistettä. GameSpotin Michael Rougeau kuvaili Altered Carbonia *"hardcore"*-scifisarjaksi.

## Lähteet

## Aiheesta muualla
* Altered Carbon – Muuntohiili Netflixissä
*
Where Did It All Go Wrong?

**Where Did It All Go Wrong?** on brittiläisen rockyhtyeen Oasiksen kappale, joka julkaistiin toisena singlenä yhtyeen neljänneltä studioalbumilta *[[Standing on the Shoulder of Giants]]*. Kappale julkaistiin Epic Recordsin kautta promosinglenä Yhdysvalloissa 29. helmikuuta 2000.

Kappaleelle kuvattiin edellisten singlejen tapaan musiikkivideo. ”Where Did It All Go Wrong?” on Noel Gallagherin kirjoittama ja hän myös laulaa sen. Singlen B-puolena julkaistiin semi-akustinen versio kappaleesta.

## Kappaleet

## Kokoonpano ja henkilöstö
### Yhtye
* Noel Gallagher – laulu, sähkökitara, basso
* Alan ”Whitey” White – rummut, lyömäsoittimet

### Tuotanto
* Tuotanto ja äänisuunnittelu: Mark Stent
* Tekniikka: Paul Stacey
* Avustava tekniikka: Wayne Wilkins, Paul Walton, Aaron Pratley
* Masterointi: Howie Weinberg, Kevin Metcalfe, Miles Showell
* Ohjelmointi ja Pro Tools -efektit: Jan ”Stan” Kybert
* Studioavustaja: Steve ”Rambo” Robinson

## Lähteet
Pascagoulan abduktio

**Pascagoulan abduktio** oli Yhdysvalloissa 11. lokakuuta 1973 sattunut väitetty ufosieppaus, jolloin humanoidit kaappasivat Charles Hicksonin kertomansa mukaan ufoon pariksi kymmeneksi minuutiksi. Tapaus sattui vilkkaimman ufoaallon aikana Pascagoulassa, Mississippissä. Vaikka tapahtumien kuvaus onkin melko johdonmukainen, on siinä silti luotettavuutta heikentäviä piirteitä.

## Tapahtumien kulku

Väitetyt tapahtumat sattuivat Pascagoulan kaupungissa, joka sijaitsee Mississippin osavaltiossa Meksikonlahden rannikolla. Havaitsijat olivat 42-vuotias Charles Hickson ja 19-vuotias Calvin Parker. Miehet olivat kalastamassa iltayhdeksän aikoihin Pascagoulan taajaman laitamilla Pascagoulajoen länsirannalla. 

Kertomansa mukaan miehet kuulivat viheltävän äänen ja näkivät sen jälkeen lentävän soikean esineen, jonka etupuolella oli kaksi valoa. Ufo oli kymmenkunta metriä pitkä ja kolmisen metriä korkea, ja se laskeutui veteen. Ufon ovi avautui ja sisältä tuli kolme hieman ihmistä muistuttavaa hahmoa. Humanoidit olivat hoikkia, hieman alle kaksi metriä pitkiä ja niiden iho oli norsunnahkamainen, harmaa ja uurteinen. Humanoideilla oli rapumaiset kädet. Luotimainen pää oli ilman niskaa kiinni ruumiissa. Päässä oli kolme porkkanamaista, nenämäistä uloketta ja yksi aukko.

Hicksonin ja Parkerin kuvauksen mukaan humanoidit leijuivat veden päällä ja lähtivät liikkumaan kohti heitä. Miehet pelkäsivät humanoideja. Humanoidit tarttuivat Charles Hicksoniin, jolloin Parker pyörtyi, eikä jälkeen päin muistanut tapauksesta mitään. Humanoidit kantoivat Hicksonin alukseen, jossa suurta silmää muistuttava pallomainen laite kuvasi hänet. 

20 minuutin kuluttua humanoidit veivät Hicksonin takaisin rannalle. Hän näki Parkerin itkemässä ja rukoilemassa. Kun humanoidit olivat palanneet ufoon, se nousi ylöspäin ja katosi. 

Heti tapauksen jälkeen miehet istuivat autossaan noin 45 minuutin ajan. Myöhemmin he ilmoittivat tapauksesta poliisille. 20 vuotta myöhemmin Parker kertoi viestineensä humanoidien kanssa.

## Kritiikkiä
Poliisin tekemän valheenpaljastuskokeen mukaan Hickson todella piti kertomustaan totena. Myös poliisin salakuuntelunauha tukee käsitystä siitä, että miehet todella uskoivat kokeneensa mieltä järkyttäneen ufosieppauksen. 

Toisaalta Hickson ei suostunut toiseen, tarkempaan valheenpaljastuskokeeseen ja muutteli kertomusta tapauksen jälkeen. Hicksonin luotettavuutta vähentäväksi seikaksi on esitetty sitä, että hänet oli kerran erotettu töistä rahan kavalluksen takia. Hickson väitti kirkkaan ufon valon aiheuttaneen hänen silmiinsä muutoksia, joita lääkärin tutkimuksissa ei kuitenkaan havaittu.

Monet epäilevästi tai kieltävästi ufoihin suhtautuvat ovat selittäneet Pascagoulan ufosieppausta esimerkiksi petoksella tai muuntuneella tajunnantilalla ja valveunilla.

## Lähteet
Jaakko Laitinen

**Jaakko Laitinen** -nimisiä henkilöitä ovat:

* Jaakko Laitinen (s. 1938), suomalainen lääkäri ja kirjailija
* Jaakko Laitinen (s. 1983), suomalainen jalkapalloilija
* Jaakko Laitinen (s. 1981), suomalainen laulaja ja lauluntekijä
BAIKS

**BAIKS** (**Suomen Polkupyörätukku Oy**) on vuonna 1994 perustettu polkupyörä- ja kuntolaiteliikeketju, joka kuuluu Helkama Emotor -konserniin. Sen liikevaihto on 10,1 miljoonaa euroa (2016) ja myymäläverkostoon kuului enimmillään 15 myymälää. Baiks-nimi otettiin käyttöön 2017. Baiksin pyörämerkkejä ovat olleet muun muassa Insera, Helkama ja Tunturi sekä itävaltalainen KTM.

Elokuussa 2019 Helkama ilmoitti Baiks-ketjun lopetuksesta ja kaikkien myymälöiden sulkemisesta, verkkokauppaa lukuun ottamatta.

## Lähteet
Atsoksistrobiini

**Atsoksistrobiini** (C22H17N3O5) on orgaaninen yhdiste. Yhdistettä käytetään yleisesti fungisidina maataloudessa.

## Ominaisuudet
Huoneenlämpötilassa atsoksistrobiini on väritöntä kiteistä ainetta. Yhdiste on käytännössä liukenematonta veteen, mutta liukenee kohtalaisesti metanoliin ja asetoniin sekä hyvin etyyliasetaattiin ja dikloorimetaaniin. Atsoksistrobiinin sienien kasvua estävät ominaisuudet perustuvat siihen, että se sitoutuu mitokondrioihin ja estää elektroninsiirtoketjun sytokromi B:n ja sytokromi c1:n välillä. Tämän seurauksena soluhengitys estyy ja solut eivät kykene tuottamaan ATP:tä. Atsoksistrobiini tehoaa useisiin sienipatogeeneihin. Atsoksistrobiinin myrkyllisyys ihmisille ja muille nisäkkäille sekä mehiläisille on vähäistä. 

## Valmistus ja käyttö
Atsoksistrobiinin valmistuksen ensimmäisessä vaiheessa bentsofuranoni reagoi emäksisissä olosuhteissa metyyliformiaatin ja dimetyylikarbonaatin kanssa muodostaen metoksimetyleenibentsofuranonijohdannaisen. Seuraavassa vaiheessa tämä reagoi vaihtoesteröinnissä natriummetoksidin kanssa. Tässä reaktiossa muodostuva välituote reagoi 4,6-diklooripyrimidiinin kanssa ja viimeisessä vaiheessa tapahtuu emäskatalysoitu reaktio o-syanofenolin kanssa. 
:
Atsoksistrobiinia käytetään fungisidina muun muassa vilja-, peruna-, hedelmä- ja viiniviljelmillä. Yhdiste on rekisteröity käytettäväksi muun muassa Yhdysvalloissa, Intiassa ja Euroopan unionin alueella.

## Lähteet

## Aiheesta muualla
Paolo Macchiarini

**Paolo Macchiarini** (22. elokuuta 1958 Basel, Sveitsi) on italialainen kirurgi, joka tuli tunnetuksi kehittämästään synteettisestä henkitorvesta. Myöhemmin häntä alettiin epäillä tutkimusvilpistä.

Macchiarini asensi kahdeksalle potilaalle kehittämänsä synteettisen henkitorven vuosina 2011–2014. Kaikki potilaat kuolivat, paitsi yksi, jolta synteettinen henkitorvi oli myöhemmin poistettu. Henkitorvileikkauksista kolme tehtiin Tukholman Karoliinisessa instituutissa. Macchiarini uskotteli, että istuttamalla synteettiseen (muoviseen) henkitorveen ihmisen kantasoluja voitaisiin elin saada toimimaan. Hänellä ei ollut väitteelleen tieteellistä todistetta, sillä yhtään eläinkoetta asiasta ei ollut tehty. 16.1.2016 Ruotsin televisio lähetti ensimmäisen osan Bosse Lindquistin dokumentista Experimenten, jossa paljastettiin Paolo Macchiarinin menettely. Tällöin kävi ilmi, että Macchiarini oli tehnyt samantyyppisiä kokeiluja myös Venäjällä.

Tapauksen johdosta teetettiin selvitys, jonka syyskuussa 2016 julkistamien tulosten mukaan Karoliininen instituutti oli osoittanut piittaamattomuutta lukuisissa asioissa. Yliopiston hallitus varakansleri Anders Hamsten erotettiin. Nobelkomitean lääketieteellisenä asiantuntijana toiminut Urban Lendahl, joka oli osallistunut Macchiarinin palkkaamiseen, luopui Nobelkomitean työstä.

Vuonna 2017 Ruotsin tieteen eettinen neuvottelukunta päätti, että kuusi Macchiarinin aiemmin julkaisemaa tutkimusartikkelia pitää hylätä. Artikkeleista oli löydetty ongelmia jo vuonna 2015, mutta Macchiarinin antaman selvityksen jälkeen Karoliininen instituutti jatkoi hänen sopimustaan. Yliopisto lopetti yhteistyön hänen kanssaan vuoden 2016 alkupuolella.

Kesäkuussa 2018 Karoliininen instituutti tiedotti julkisuuteen, että Paolo Macchiarini oli syyllistynyt vilppiin. Samalla leimatuksi tuli myös ensimmäistä potilasta koskevaan artikkeliin hänen kanssaan osallistunut, mutta sittemmin hänen toimintaansa arvostellut ruotsalainen kirurgi. Lisäksi moitteita saivat Macchiarinin kanssa yhteisjulkaisuun osallistuneet kirurgit. Näiden ratkaisujen oikeudellinen selvittäminen on edelleen kesken.

Macchiarini kihlasi yhdysvaltalaisen televisiotuottajan Benita Alexanderin, joka haastatteli häntä. Macchiarini antoi suurellisia lupauksia häävieraista ja hääjuhlasta, jossa itse paavi tulisi toimittamaan vihkimisen, mutta mies paljastui lopulta huijariksi. Alexander on tehnyt tapauksesta dokumenttiohjelman *Hän valehteli aivan kaikesta*.
Paolo Macchiarini toimii tiettävästi yhä kirurgina Turkissa, Espanjassa ja Italiassa.

## Lähteet

## Kirjallisuutta
*
Sininen (heraldiikka)

**Sininen** () on heraldinen tinktuuri ja yksi heraldiikassa tyypillisesti käytetyistä viidestä väristä. Sille ei ole määritetty tarkkaa väriarvoa, mutta se määritellään yleensä tummemmaksi siniseksi kuin bleu celeste (taivaansininen). Sitä kuvastaa vaakunoiden viivapiirroksissa vaakaviivoilla merkitty alue.

Tinktuurin ranskan- ja englanninkielinen nimitys *azure* on luultavasti peräisin arabian kielen sanasta *lazura*, joka on ristiretkien myötä tullut Eurooppaan. Sinistä tinktuuria on aiemmin lähinnä runollisessa mielessä kutsuttu Jupiterin ja safiirin väriksi.

## Esimerkkejä

Hyvinkaa.vaakuna.svg|Hyvinkään vaakuna
DEU Dollern COA.svg|Dollernin vaakuna
Dolní Přím CoA.svg|Dolní Přímin vaakuna
Arms of the St Cleere family of St Osyth, Essex.png|Englantilaisen St Cleere -suvun vaakuna


## Lähteet

## Aiheesta muualla
Valkoinen Toyota vei vaimoni

**Valkoinen Toyota vei vaimoni** on oululaiskirjailija Joni Skiftesvikin omaelämäkerrallinen romaani, joka palkittiin Runeberg-palkinnolla vuonna 2014. Kirja voitti myös Runeberg-palkinnon yleisöäänestyksen.
 
Skiftesvik kuvaa romaanissaan useassa aikatasossa elämäänsä, sen iloja ja tummia hetkiä mm. kymmenvuotiaan Kim-poikansa hukkumista kanoottiretkellä 1985. Kirjaa voikin luonnehtia yhtä hyvin Kimin kuin hänen isänsä elämäkerraksi. Näkyvän ja merkitsevän aseman teoksessa saa kirjailijan Hilkka-puolison sydämensiirtoleikkaus ja sitä edeltävä kriittinen aika, uuden sydämen odottaminen, joka heijastuu koko perheen elämään. Samoihin aikoihin, kun puoliso on sydämensiirtoleikkauksessa, kirjailija sairastuu itse ja molemmat ovat yhtä aikaa tehohoidossa, toinen Oulussa, toinen Meilahdessa.

Skiftesvik kertoi Oulun Akateemisen kirjakaupan yleisötilaisuudessa jouluna 2014 kirjan synnyttämisen alkaneen Oulun yliopistollisen sairaalan teho-osastolla, jossa menneen elämän kuvat alkoivat lipua hänen silmiensä edessä. Kirjan alaotsikko onkin *Elämänkuvia*.

Runeberg-palkintoraati perusteli palkintoaan:

*»Joni Skiftesvik on kertojana suuri tyylitaituri ja hänen romaaninsa realistista kerrontaa parhaimmillaan. Skiftesvikin lause on tarkka ja merkitystä täynnä, hänen kielensä väreilee omintakeisella tavalla, dialogit ovat lyhyiksi pelkistettyjä, mutta jännitteisiä. Harvassa ovat ne kirjailijat, joiden tekstin maun tuntee, muistaa ja tunnistaa, kun sitä on kerran päässyt maistamaan. Tästä syystä Skiftesvik on kertojana ohittamaton.*

*Valkoinen Toyota vei vaimoni -romaanin alku enteilee kohtalokkaita tapahtumia. Sairastuminen vie vanhan pariskunnan eroon toisistaan ja päähenkilö vajoaa muistoihin, tekee tiliä elämänsä kanssa. Tarina vetoaa tunteisiin, se koskettaa, mutta mikä tärkeintä, kun kirjan on sulkenut, tapahtuu ihme: kirjan painava sisältö jatkaa elämäänsä mielessä ja kasvaa päivä päivältä. Paljon on kirjoitettu hyviä romaaneja, mutta mestaruus tunnetaan jälkivaikutuksesta.»*
Bleu celeste

**Bleu celeste** on harvinainen heraldinen tinktuuri, joka ei kuulu heraldiikassa tyypillisesti käytetyn viiden värin joukkoon. Se on vaaleampi kuin heraldiikassa tavallisesti käytetty sininen väri. *Bleu celeste* on tullut englantilaiseen heraldiikkaan maailmansotien aikaan, kun Britannian kuninkaalliset ilmavoimat tarvitsi taivaansinisen tunnuksen. Sille ei ole sovittua lyhennettä tai viivakuvausta.

Vaakunoissa *bleu celeste* on harvinainen, vaikka sitä käytetäänkin esimerkiksi Argentiinan ja Israelin vaakunoissa. Sen sijaan ilmailuun liittyvissä lipuissa ja muissa tunnuksissa *bleu celeste* on laajemmassa käytössä.

## Esimerkkejä

RAF-Badge.svg|Britannian kuninkaallisten ilmavoimien tunnus
Coat of arms of Argentina.svg|Argentiinan vaakuna
DEU Malching COA.svg|Malchingin vaakuna


## Lähteet

## Aiheesta muualla
Boudofo

**Boudofo** on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin keskiosassa kuusi kilometriä Kitasta pohjoiseen. Kunnassa on 4&nbsp;500 ja kylässä 900 asukasta (vuonna 2009).

Boudofon kunta rajoittuu pohjoisessa Kitan piirin Saboulan ja Djidianin, idässä Kita Nordin, etelässä Kita Ouestin ja lännessä Tambagan ja Toukoton kuntiin. Alue on pinnanmuodostukseltaan tasankoa, jonka yllä kohoaa Kita Kourou -vuori. Kunnassa sijaitsee Tienkon metsäalue. Ilmasto on sudanilais-sahelilainen.

Kuntaan kuuluu kuusi kylää. Asukkaat ovat etupäässä mandinkoja. Lisäksi on soninkeja ja fulbeja.

Boudofon kautta kulkee Kitan ja Kayesin välinen maantie RR11. Dakarin–Nigerin rautatien junat eivät enää pysähdy kunnan alueella. Paikallisia elinkeinoja ovat maanviljely, karjanhoito ja metsien hyödyntäminen. Tärkeimmät viljelykasvit ovat hirssi, durra ja maissi. Myytäväksi kasvatetaan maapähkinää ja puuvillaa. Kotieläimiä ovat naudat, lampaat ja vuohet. Lähistöllä toimii puuvillankäsittelylaitos.

## Lähteet
Ampumahiihto talviolympialaisissa 2018 – miesten takaa-ajo

Ampumahiihdon miesten 12,5 kilometrin takaa-ajokilpailu talviolympialaisissa 2018 järjestettiin 12. helmikuuta 2018 Alpensian ampumahiihtokeskuksessa Pyeongchangissa, Etelä-Koreassa.

## Mitalistit

## Tulokset

## Lähteet
Rossetti

**Rossetti** on sukunimi, joka on muun muassa seuraavilla henkilöillä:

*Bruno Rossetti (1960–2018), italialainen skeet-ampuja
*Christina Rossetti (1830–1894), englantilainen runoilija
*Dante Gabriel Rossetti (1828–1882), englantilainen taidemaalari ja runoilija
*Gabriele Rossetti (s. 1995), italialainen skeet-ammunnan olympiavoittaja
*Luca Rossetti (s. 1976), espanjalainen ralliautoilija.
Tikkanen (suku)

**Tikkanen** on suomalainen suku, johon on kuulunut kulttuurialan ja varsinkin lehdistön vaikuttajia.

Tikkasia on asunut Kiuruvedellä 1600-luvulta alkaen, mutta suvun alkuperä on mahdollisesti Karjalassa. Ylä-Savon seudun lukuisille Tikkanen-suvuille ei toistaiseksi ole löydetty yhdistävää kantaisää. Kuuluisimman Tikkanen-suvun merkittävät edustajat polveutuvat Kiuruveden Hingunniemen tilaa vuodesta 1818 viljelleestä talollisesta Antti (Anders) Tikkasesta (1785–1858), joka tunnettiin lempinimellä ”prokuraattori” ja jonka Kiuruvedellä asuneita esi-isiä on kyetty jäljittämään 1600-luvun alkupuolelle asti. Hänen poikansa oli tunnettu lehtimies Paavo Tikkanen. Suku on alun perin suomenkielinen, mutta Paavo Tikkasen lapset ja jälkeläiset omaksuivat ruotsin kielen varttuessaan hänen vaimonsa suvun Tengströmien piirissä. Hingunniemen tila pysyi suvun omistuksessa vuoteen 1985.

## Suvun jäseniä
*Paavo Tikkanen (1823–1873), *[[Suometar]]*-lehden perustaja, suomen kielen kehittäjä
*Heikki (Henrik) Tikkanen (1829–1915), valtiopäivämies, Paavo Tikkasen veli
*Johanna Schybergson (o.s. *Tikkanen*, 1856–1936), keksijä, Paavo Tikkasen tytär (puoliso historiantutkija Magnus Gottfrid Schybergson)
*Johan Jakob (J. J.) Tikkanen (1857–1930), taidehistorioitsija, professori, Paavo Tikkasen poika
*Toivo Robert Tikkanen (1888–1947), arkkitehti, ammunnan olympiamitalisti, J. J. Tikkasen poika
*Eino Tikkanen (1889–1953), *[[Suunta]]*- ja *[[Uusi Aura]]* -lehtien päätoimittaja, Heikki Tikkasen pojanpoika
*Ulf Tikkanen (1920–1969), kuvanveistäjä, Robert Tikkasen poika
*Henrik Tikkanen (1924–1984), kirjailija, piirtäjä, Robert Tikkasen poika (puoliso kirjailija Märta Tikkanen, o.s. Cavonius)
*Aino-Maija Tikkanen, myöh. *Kinnunen* (1927–2014), näyttelijä, lausuja, taiteilijaprofessori, Eino Tikkasen tytär (puoliso estetiikan professori Aarne Kinnunen)
*Heikki Tikkanen (1930–2012), *[[Helsingin Sanomat|Helsingin Sanomien]]* päätoimittaja, Eino Tikkasen poika
*Mauno Tikkanen (1938–1992), toimittaja, kirjailija
*Jukka Tikkanen (s. 1957), arkkitehti
*Henrikki Tikkanen (s. 1970), markkinoinnin professori

Äitinsä puolelta sukuun ovat kuuluneet muun muassa historioitsija Carl Magnus Schybergson, taloustieteilijä Henrik Schybergson, näyttelijä Helka-Maria Kinnunen sekä kasvatustieteilijä Tuulikki Kärkkäinen, joka on tutkinut suvun historiaa.

## Lähteet
*Tuulikki Kärkkäinen: *Kiuruveden Hingunniemen Tikkaset*. Sallisen ABC, Iisalmi 2022. 

### Viitteet
Purppura (heraldiikka)

**Purppura** () on heraldinen tinktuuri ja yksi heraldiikassa tyypillisesti käytetyistä viidestä väristä. Suomalaisessa heraldiikassa purppuran käyttö on rajoitettua, eikä se sovellu kilven väriksi. Englantilaisessa heraldiikassa se on huomattavasti harvinaisempi kuin muut neljä tyypillistä väriä, mutta on kuitenkin käytössä sadoissa vaakunoissa. Lippuheraldiikassa purppuran käyttö on yleisempää kuin vaakunoissa.

Purppuran tinktuurin väri on vuosien myötä vaihdellut. 1400-luvulta peräisin olevassa maalauksessa purppuraksi kuvattu väri on malvanvärinen. Joidenkin 1500-luvulla myönnettyjen vaakunoiden kuvauksissa puhutaan purppurasta, vaikka väri nimettäisiin nykyheraldiikassa murreyksi (tummanpunertava purppura). Winchesterin markiisin vaakunan kilvenkannattajat vuodelta 1616 ovat jälleen malvanväriset, ja Anne Cranmerille vuonna 1813 myönnetyssä vaakunassa purppura on tummaa violettia.

Purppuraa tinktuuria on aiemmin lähinnä runollisessa mielessä kutsuttu Merkuriuksen ja ametistin väriksi.

## Esimerkkejä

Blason ville fr Mauves-sur-Loire (Loire-Atlantique).svg|Mauves-sur-Loiren vaakuna
Blason Es famille Erreparaz (Baztan).svg|Ranskalaisen Erreparaz-suvun vaakuna
Coat of Arms of Klyonovskoe (Moscow Oblast).png|Kljonovskojen vaakuna
Hamina.vaakuna.svg|Suomen kunnanvaakunoista purppuraa on käytössä vain Haminan vaakunassa (kruunun vuori).


## Lähteet

## Aiheesta muualla
Ford Taurus

**Ford Taurus** on neliovinen sedan, jota yhdysvaltalainen Ford Motor Company on valmistanut vuodesta 1985 lähtien. Nykyään auto on seitsemännessä sukupolvessa. 

## Sukupolvet

Tiedosto:1991 Ford Taurus GL sedan -- 09-07-2009.jpg|Ensimmäinen sukupolvi
Tiedosto:91-95 Ford Taurus sedan.jpg|Toinen sukupolvi
Tiedosto:96-97 Ford Taurus .jpg|Kolmas sukupolvi
Tiedosto:05-07 Ford Taurus SE sedan.jpg|Neljäs sukupolvi
Tiedosto:2008 Ford Taurus SEL .jpg|Viides sukupolvi
Tiedosto:2010 Ford Taurus -- 03-13-2010.jpg|Kuudes sukupolvi
Ford Taurus CN 001 China 2016-04-01.jpg|Seitsemäs sukupolvi



## Aiheesta muualla
Niantanso

**Niantanso** on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin länsiosassa 110 kilometriä Kitasta länteen. Kunnassa on 5&nbsp;100 asukasta ja kylässä 2&nbsp;200 (vuonna 2009).

Niantanson kunta rajoittuu koillisessa Kitan piirin Toukoton kuntaan, kaakossa Kobrin, lounaassa Bafoulabén piirin Bamafélén ja luoteessa Oualian kuntiin. Seutu kuuluu sudanilais-sahelilaiseen vyöhykkeeseen. Maisemaa leimaavat kukkulat ja tasangot. Luonnonvarainen kasvillisuus on metsäsavannia. Bafingjokeen virtaavien vesistöjen varsilla kasvaa bambumetsiköitä.

Kuntaan kuuluu kuusi kylää ja kymmenen pikkukylää. Asukkaista 95 prosenttia on mandinkoja. Lisäksi on fulbeja ja bozoja. Vallitseva uskonto on islam.

Niantanson kautta kulkee Kitan ja Manantalin välinen maantie. Väestön pääelinkeinot ovat maanviljely ja karjanhoito. Tärkeimmät viljelykasvit ovat durra, maissi, hirssi, lehmänpapu ja puuvilla. Tuotantoeläimiä ovat naudat, lampaat, vuohet, aasit ja vähäisessä määrin hevoset. Lisäksi hyödynnetään metsiä ja harjoitetaan kalastusta. Teollisuutta kunnassa ei ole lainkaan.

Palveluihin kuuluu neljä alakoulua, yläkoulu, lukutaitokeskus, kunnallinen terveyskeskus, terveysasema ja viljavarasto. Vesihuolto kattaa 65 prosenttia tarpeesta. Neljässä kylässä on sähkö ja yhdessä Malitelin ja Orangen matkapuhelinverkot. Kunta ylläpitää pientä vierasmajaa.

## Lähteet
Rokoskoi

**Rokoskoi** () oli inkeriläinen kylä entisessä Vuoleen seurakunnassa Pohjois-Inkerissä Venäjällä. Kylä syntyi 1700-luvun puolivälissä Vuoleen maa-alueen omistajan kreivi Ragozinskin luvalla. Kylä merkittiin kirkonkirjoihin Uudeksikyläksi, mutta hovin, myöhemmin kunnan, kirjoissa se esiintyi nimellä Rogozinka, josta syntyi suomalainen muunnos Rokoskoi. 

Kylän perustajina oli kaksi talonpoikaa, Särkkinen ja Paavilainen, jotka saivat hovilta luvan rakentaa talonsa ja raivata peltonsa soiden ympäröimään metsäsarakkeseen. He lupasivat maksaa veronsa tervalla ja hiilellä, joita hovi myi Siestarjoen asetehtaaseen. Ajan kuluessa kylään muutti Miikkulaisen ja Vuoleen sukuja, kuten Rautasia, Savisia, Pukosia, Makaroita sekä joukko Suomen kansalaisia. 

Rokoskoin pääelinkeinoja olivat maanviljelys, karjanhoito, ja syrjäisen sijainnin takia metsästys. Vuonna 1905 avattiin suomenkielinen koulu, vuonna 1910 osuuskauppa.
Ensimmäisen maailmansodan aikana osa kylän maita oli pakkolunastettu tykistön ampumarataa varten.

Vuonna 1926 kylässä oli 32 taloa, joissa asui 136 ihmistä (niistä 124 inkeriläistä). Vuosien 1927–1931 aikana, ampumaradan laajentuessa, kylän talot purettiin ja asukkaat siirrettiin muualle.

## Lähteet
* Antti Huurto: Erään inkeriläisen kylän historia. Inkeriläisten viesti, 4/1967 s. 4–5 (Internet Archive)

### Viitteet

## Aiheesta muualla
* Kansallisarkiston venäläinen Vuoleen ja Miikkulaisen kartta vuodelta 1913
Werner Goldberg

**Werner Goldberg** (3. lokakuuta 1919 – 28. syyskuuta 2004) oli saksalainen, joka oli puoliksi juutalainen, tai natsien terminologiassa *[[Mischling]]*, joka palveli lyhyesti sotilaana toisen maailmansodan aikana. Hänen kuvansa esiintyi *[[Berliner Tageblatt]]* -sanomalehdessä ”ideaalisena saksalaisena sotilaana”. Kuvaa käytettiin myöhemmin Wehrmachtin värväysjulisteissa. 

## Lähteet
Tulenteko

**Tulenteko** on tulen sytyttämistä jonkin menetelmän avulla. Yleisiä menetelmiä ovat olleet puisella tuliporalla hankaaminen, tuluksilla iskeminen, suurennuslasi, tulitikut, sytytin ja sähkö.

Vanhoja ja uusia tulentekomenetelmiä harjoitellaan paljon partiossa.

## Ennen tulenteon oppimista
Ennen kuin ihminen oppi tekemään tulta itse, tulta saatiin esimerkiksi salaman aiheuttamista metsäpaloista. Tuli otettiin talteen ja liekkiä pidettiin yllä. Jos se sammui, kytyä suojeltiin ja liekki saatiin syttymään uudestaan syöttämällä kydylle sytykettä kuten tuohenpalasia tai tervalastuja sekä puhaltamalla siihen happea.

## Menetelmiä
### Hankaamalla

Tulipora on varhainen tulentekotyökalu. Se on puukeppi, jonka kärkeä pyöritetään toista puukappaletta vastaan. Näin syntyy kitkaa, joka kuumentaa porattavan kolon ja kepin pään. Koloon syntynyt puujauhe alkaa kyteä, ja kydystä voi tehdä liekin lisäämällä sytykettä sen päälle ja puhaltamalla sille happea. Kun tuliporan ympärille kierretään lanka ja sen päistä vedetään, pora saadaan pyörimään nopeammin. Tällaisen tuliporan käyttöön tarvitaan kaksi ihmistä. Kun keppiin kierretty lanka kiinnitetään kaareen ja poraa painetaan alustaa vasten kivellä, pystyy yksi henkilö tekemään tulen.

Tuli saadaan syntymään myös sahaamalla kovemmalla puulla pehmeämpää. Suomessa sahana on käytetty kuivaa koivua ja alustana vähätervaista keloa.

### Iskemällä

Iskemällä kahta kappaletta kuten tuluksia toisiaan vasten saadaan synnytettyä kipinä, joka saa taulan kytemään. Tuluksina on käytetty usein runsashiilisestä teräksestä tauottua tulusrautaa sekä piikiveä tai kvartsia. Nykyisin retkeilijät käyttävät teollisesti valmistettuja magnesiumpuikkoja. Taula voidaan valmistaa monenlaisesta materiaalista. Suomessa taula on valmistettu usein taulakäävästä. Amerikoissa ja Keski-Euroopassa tuluksina käytettiin usein hiillettyä lumppua eli pellavakangasta.

Rautahiukkasten kuumia kipinöitä hyödynnettiin myös varhaisissa ampuma-aseissa, joita kutsuttiin piilukoiksi.

### Tulitikuilla
Tulitikut keksittiin vuonna 1833.

### Sytyttimellä
Sytyttimessä raapaisemalla syntyvä kipinä sytyttää sen säiliössä olevan kaasun.

### Suurennuslasilla
Tulen voi sytyttää kohdistamalla auringonsäteitä suurennuslasilla tai vastaavalla oikeanmuotoisella lasilla kuten vesipullolla.

### Tulimännällä
Tulimäntä on yksinkertainen väline, jossa polttoaine syttyy kokoonpuristetun ilman aiheuttamasta kuumuudesta.

### Sähköllä
Vastuslangan saa hehkumaan kun sitä kuumennetaan sähköllä.

### Kemiallisella reaktiolla
Tulen voi saada aikaan sekoittamalla keskenään tiettyjä kemikaaleja, jolloin syntyy kemiallinen reaktio ja tapahtuu syttyminen.

## Lähteet

## Aiheesta muualla
Com Truise

**Seth Haley**, joka tunnetaan paremmin taiteilijanimeltään **Com Truise** (s. 1985), on yhdysvaltalainen elektronisen musiikin artisti Oneidasta, New Yorkista. Hän asuu nykyään Los Angelesissa, Kaliforniassa. Hänen taiteilijanimensä Com Truise on sananmuunnos yhdysvaltalaisen näyttelijän Tom Cruisen nimestä. Alun perin art directorina toiminut Com Truise julkaisi musiikkia aiemmin pseudonyymeillä **Sarin Sunday**, **SYSTM** ja **Airliner**. 

Com Truisen synthwave-musiikki on saanut vaikutteita 1980-luvun musiikkityyleistä. Hän julkaisi esikois-EP:nsä *Cyanide Sisters* vuonna 2010 ja esikoisalbuminsa *[[Galactic Melt]]* vuonna 2011. 

## Diskografia
### Studioalbumit
**[[Galactic Melt]]* (2011)
**[[In Decay]]* (2012)
**[[Iteration]]* (2017)
**[[Persuasion System]]* (2019)

### EP:t
**Cyanide Sisters* (2010)
**Fairlight* (2011)
**Wave 1* (2014)
**Silicon Tare* (2016)

## Lähteet

## Aiheesta muualla
The Wonder Years (yhtye)

**The Wonder Years** on yhdysvaltalainen poprock-yhtye. Yhtye perustettiin vuonna 2005. Yhtye julkaisi debyyttikappaleensa vuonna 2013, ja ensimmäisen EP:nsä myöhemmin samana vuonna. Vuonna 2007 yhtye julkaisi omakustannealbumin, jonka jälkeen he saivat levytyssopimuksen No Sleep -yhtiölle. Toinen studioalbumi julkaistiin tammikuussa 2010. Julkaisun myötä he tekivät levytyssopimuksen suuremman yhtiön, Hopeless Recordsin kanssa, joka julkaisi heidän toisen albuminsa uudelleenpainoksena syyskuussa sisältäen neljä bonuskappaletta. Vuonna 2011 he julkaisivat kolmannen studioalbuminsa ja 2013 seuraavan. Seuraavana vuonna yhtyeen Dan Campbell julkaisi sooloalbumin projektinsa Aaron West & the Roaring Twenties kanssa. Vuonna 2015 The Wonder Years julkaisi viidennen studioalbuminsa.

## Lähteet
Mäkihyppy talviolympialaisissa 2018 – naisten normaalimäki

Talviolympialaisten 2018 naisten normaalimäen mäkihyppykilpailu järjestettiin Alpensia Ski Jumping Centressä 12. helmikuuta 2018.

Kilpailun voitti Maren Lundby ja toiseksi hyppäsi Katharina Althaus jääden voittajasta 12 pistettä.

## Tulokset

## Lähteet
Ženite se momci

**Ženite se momci** on pop-laulaja Jelena Karleuša’n toinen studioalbumi. Se julkaistiin vuonna 1996 levymerkillä PGP-RTS ja Danijel estrada.

## Kappaleet
# Ženite se momci
# Hoću sa tobom
# Tvojom ulicom
# Moji drugovi
# Ne mrzim te ni sad
# Sad smo stranci postali
# Sad znam
# Mogu biti pamuk
# A sada idem (feat. Gale)
Amazon Prime Video

**Amazon Prime Video** eli **Prime Video** on Amazonin omistama yhdysvaltalainen suoratoistopalvelu, joka tarjoaa suoratoistonsa pääasiassa Amazon MGM Studiosin tuottamia elokuvia ja televisiosarjoja. 

Amazon Prime Video tarjoaa yksinoikeudella myös Jeremy Clarksonin, James Mayn ja Richard Hammondin auto-ohjelman *[[The Grand Tour]]in*.

Suomessa Amazon Prime Video aloitti joulukuussa 2016.

Palvelulla oli vuonna 2018 arviolta 26 miljoonaa käyttäjää Yhdysvalloissa, joka oli noin puolet Netflixin tilaajista samassa maassa.

## Alustatuki
Amazon Prime Video toimii erilaisilla laitteilla ja sovelluksilla: älytelevisioilla, Androidilla, Windowsilla, macOS:lla, PlayStation 3:lla, PlayStation 4:lla, PlayStation 5:lla, Xbox 360:lla ja Xbox Onella.

## Lähteet
Leyte

**Leyte** on saari Visayasin saariryhmässä Filippiineillä. Saarella asuu yli kaksi miljoonaa ihmistä. Saari jakautuu paikallishallinnollisesti Leyten ja Southern Leyten provinsseihin. Suurin kaupunki, Tacloban, sijaitsee saaren pohjoisosassa. Yli kahden kilometrin pituinen San Juanicon silta yhdistää Leyten viereiseen Samarin saareen. Silta on osa Pan-Philippine-valtatietä.

Japanilaisen sotilaan ja kirjailijan Shōhei Ōokan merkkiteos *[[Tulia tasangolla]]* tapahtumapaikka on pääasiassa Leyten saari.

## Lähteet

## Aiheesta muualla
Kobri

**Kobri** (myös *Kobiri*) on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin länsiosassa 63 kilometriä Kitasta länteen. Kunnassa on 15&nbsp;200 ja kylässä 2&nbsp;100 asukasta (vuonna 2009).

Kobrin kunnan pinta-ala on 1&nbsp;198 neliökilometriä. Se rajoittuu pohjoisessa Kitan piirin Niantanson ja Toukoton, idässä Tambagan, etelässä Kokofatan ja lännessä Bafoulabén piirin Bamafélén kuntiin. Pysyviä vesistöjä ei ole. Seutu kuuluu Sudanin ilmastovyöhykkeeseen.

Kuntaan kuuluu 16 kylää. Asukkaista valtaosa on mandinkoja. Vähemmistönä on fulbeja.

Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi, maapähkinä, pavut ja puuvilla. Kotieläimiä ovat naudat, lampaat ja vuohet.

## Lähteet
Työeläkelaitos

**Työeläkelaitos** kerää eläkemaksuja, hoitaa rahastoja ja myöntää ja maksaa eläkkeitä. Työnantaja tai yrittäjä voivat ottaa työeläkevakuutuksen haluamastaan eläkelaitoksesta. Työeläkelaitoksia ovat työeläkeyhtiöt, erityiseläkelaitokset, eläkesäätiöt ja -kassat ja julkisilla aloilla Keva. Suomalaisia työeläkelaitoksia sitoo yhteisvastuu, eli ansaitut eläkkeet maksetaan aina, vaikka työeläkelaitos menisi konkurssiin. 

## Katso myös
* Työeläkevakuutusyhtiöt Suomessa

## Lähteet
Casa del Fascio (Como)

**Casa del Fascio** on Comon kaupungissa Italiassa sijaitseva entinen Kansallisen fasistipuolueen paikallinen päämaja, Casa del Fascio.

Comon Casa del Fascio rakennettiin vuosina 1932–1936, ja sen suunnitteli arkkitehti Giuseppe Terragni. Rakennusta pidetään yhtenä 1900-luvun alun arkkitehtuurin merkittävimmistä rakennuksista. Se on hoikkalinjainen valkoiseksi rapattu betonirunkoinen rakennus, jossa on suuria lasipintoja, joista osaan on käytetty lasitiiliä.

## Lähteet

## Aiheesta muualla
Casa del Fascio

**Casa del Fascio** oli italialaisen Kansallisen fasistipuolueen paikallinen päämaja. Niitä rakennettiin Italiassa kaikkiin suuriin kaupunkeihin, tärkeisiin maaseutukuntiin, Italian siirtomaihin sekä miehitettyihin maihin. Rakennukset poikkesivat toisistaan sekä kooltaan että muodoltaan. Arkkitehtuuriltaan ne olivat usein moderneja. Suuremmissa kaupungeissa Case del Fasciot olivat usein monumentaalisia rakennuksia, ja usein niissä oli myös maisemaa hallitseva torni. rakennuksia suunnittelivat muun muassa arkkitehdit Giuseppe Terragni ja Alziro Bergonzo 

## Lähteet

## Aiheesta muualla

*Casa del Fascio (Como)
Sam the Sham

**Domingo ”Sam” Samudio** (s. 6. maaliskuuta 1937 Dallas, Texas), joka tunnetaan paremmin taiteilijanimeltään **Sam the Sham**, on eläkkeelle jäänyt yhdysvaltalainen rock and roll -laulaja. Hän lauloi useilla top 40 -hittikappaleilla 1960-luvulla, joista huomattavia ovat Billboard Hot 100 -musiikkilistalle päässeet ”Wooly Bully” sekä ”Li’l Red Riding Hood”. 

## Diskografia
### Albumit
**Wooly Bully* (1965) MGM E (Mono)/SE (Stereo) 4297
**Their Second Album* (1965) MGM E/SE 4314
**On Tour* (1965) MGM E/SE 4347
**Li’l Red Riding Hood* (1966) MGM E/SE 4407
**The Sam the Sham Revue* (1966) MGM E/SE 4479
**Ten of Pentacles* (1967) MGM E/SE 4526
**Sam, Hard And Heavy * (1971) Atlantic SD 8271
**Running with the Rabbits*  (1983)

## Lähteet
Fabrice Herzog

**Fabrice Herzog** (s. 9. joulukuuta 1994 Frauenfeld, Sveitsi) on sveitsiläinen jääkiekkoilija, joka pelaa NLA-joukkue EV Zugissa. Hän on pelipaikaltaan laitahyökkääjä.

## Ura
### Seuraura
Herzog on EHC Frauenfeldin kasvatti. Hän siirtyi juniorina sittemmin EHC Winterthuriin, joista Herzog jatkoi edelleen kaudeksi 2007–2008 Pikes Oberthurgaun junioreihin. Kaudella 2009–2010 hän toimi seuran U17-junioreiden varakapteenina. Kaudella 2010–2011 Herzog debytoi Pikesin miesten joukkueessa Sveitsin kolmanneksi korkeimmalla sarjatasolla 1. Ligassa. Kaudeksi 2011–2012 hän siirtyi EV Zugin A-nuoriin.

Kaudella 2012–2013 Herzog debytoi seuran miesten joukkueessa National League A:ssa. Hän pelasi jo harjoituskaudella kolme European Trophy -ottelua, mutta NLA-debyyttinsä vain 17-vuotias Herzog teki 23. marraskuuta 2012 SCL Tigersia vastaan. Hän keräsi ottelusta teholukeman +1. Seuraavassa ottelussa 24. marraskuuta 2012 vieraissa myös SCL Tigersia vastaan Herzog avasi maalitilinsä liigassa heti kahdella osumalla. Hän keräsi Zugin 2–7-voittoon päättyneestä ottelusta teholukeman +3. Herzogin maalit jäivät myös hänen kauden ainoiksiin NLA:ssa, jossa hän pelasi kauden aikana 20 runkosarjaottelua tehopistein 2+2=4.

Toronto Maple Leafs varasi Herzogin viidennellä kierroksella 142. pelaajana . Samana kesänä hänet varasi myös QMJHL-joukkue Québec Remparts 42. pelaajana . Herzog siirtyi joukkueeseen kaudeksi 2013–2014, jolloin hän oli Rempartsin toiseksi paras maalintekijä ja neljänneksi paras pistemies tehoilla 32+26=58. QMJHL-kauden päätyttyä, huhtikuussa 2014 Herzog siirtyi amatööritry-out -sopimuksella AHL-joukkue Toronto Marliesiin, jossa hän pelasi viisi runkosarjaottelua ilman tehopisteitä.

Kaudeksi 2014–2015 Herzog palasi kotimaahansa ja EV Zugiin. Hänen ensimmäinen kokonainen kautensa NLA:ssa toi 43 runkosarjaottelussa tehot 6+3=9, kuudessa playoff-ottelussa kolme syöttöpistettä ja kuudessa Mestarien liigan ottelussa yhden syöttöpisteen. Kaudeksi 2015–2016 Herzog siirtyi ZSC Lionsiin, jossa hän voitti kauden aikana Sveitsin Cupin.

### Maajoukkueura
Herzog edusti Sveitsiä Pyeongchangin olympiakisoissa 2018. Hän pelasi myös MM-kilpailuissa vuonna 2017. Yhteensä Herzog on pelannut 31 A-maaottelua tehopistein 7+6=13. Hän teki A-maajoukkuedebyyttinsä Euro Hockey Challengessa 1. huhtikuuta 2015 Klotenissa Suomea vastaan. Hän teki ottelussa myös ensimmäisen A-maajoukkuemaalinsa, joka jäi Sveitsin 4–1-voittoon päättyneen ottelun ratkaisumaaliksi.

Herzog pelasi myös alle 20-vuotiaiden MM-kilpailuissa vuonna 2014, jolloin hän oli Sveitsin paras maalintekijä kolmella osumallaan. Herzog pelasi myös alle 18-vuotiaiden MM-kilpailuissa vuonna 2012. Yhteensä hän on pelannut 13 nuorten ja 20 poikien maaottelua.

## Muuta
Herzogin lanko Gianluca Hauser pelaa maalivahtina Sveitsin 1. Ligan EHC Bülachissa. Hän on aiemmin torjunut myös seitsemän NLA-ottelua EV Zugissa.

## Tilastot

## Lähteet
*
*

### Viitteet
Kosovon demokraattinen liitto

**Kosovon demokraattinen liitto** (albaniaksi: **Lidhja Demokratike e Kosovës, LDK**) on kosovolainen keskusta-oikeistolainen puolue.

## Tavoitteet
Demokraattinen liitto kannattaa Kosovon hakeutumista Euroopan unionin sekä sotilasliitto Naton jäseneksi, valtion omaisuuden yksityistämistä ja neuvotteluja Serbian kanssa.

## Historia
Vuonna 1989 perustettu Kosovon demokraattinen liitto on Kosovon vanhin puolue. Puolueen perustivat Kosovon itsenäisyyttä ajanut ja pasifismia kannattanut Ibrahim Rugova ja hänen tuttavansa. Jugoslavian viranomaiset kielsivät puolueen. 1990-luvulla LDK kehotti boikotoimaan etnisten albaanien väestölaskentaa ja järjesti vuonna 1992 äänestyksen siitä, pitäisikö Kosovon saada itsemääräämisoikeus. 87 % äänestykseen osallistuneista albaaneista äänesti itsemääräämisoikeuden puolesta.

Rugova, puolueen ehdokas Kosovon presidentiksi, voitti vaalit ja toimi presidenttinä 2002–2006, kunnes kuoli keuhkosyöpään. Rugovan kuoleman jälkeen puolue jakaantui, kun Nexhat Dacin johtama Dardanian demokraattinen liitto (LDD) erosi siitä. LDK:n puheenjohtajaksi valittiin Fatmir Sejdiu, joka toimi Kosovon presidenttinä vuosina 2006–2010.

Vuoden 2007 vaaleissa puolue tuli toiseksi saaden 27 paikkaa. Se tuli mukaan hallitukseen Demokraattisen puolueen kanssa.

Kansainvälisesti tunnustetun itsenäistymisen jälkeisissä parlamenttivaaleissa vuonna 2010 LDK sai alustavien tulosten mukaan 23,6 prosenttia äänistä ja oli toiseksi suurin puolue Demokraattisen puolueen jälkeen. Äänestysprosentti jäi epäkansanvaltaisesti kuitenkin 47,8 prosenttiin, ja vakavaa vaalivilppiä epäiltiin kahdessa maakunnassa.

Lokakuussa 2009 hallituskumppanien Demokraattisen liiton ja Demokraattisen puolueen välit kiristyivät, osin Pristinan pormestarikampanjan takia ja koska Demokraattinen liitto liittoutui paikallistasolla muiden puoluieden kanssa.

Kesäkuun 2014 parlamenttivaalien jälkeen LDK ja Demokraattinen puolue muodostivat liittouman muutaman pienemmän puoleen kanssa, jotta saivat kokoon enemmistöhallituksen. Elokuussa 2015 hallitus allekirjoitti Serbian kanssa sopimuksen, joka antaisi Kosovon syrjitylle etniselle serbivähemmistölle lisää valtaa. Lokakuussa 2015 hallitus allekirjoitti Euroopan unionin ja Kosovon välisen vakautus- ja assosiaatiosopimuksen, joka oli ehtona suuremmalle yhteistyölle EU:n kanssa. Oppositio arvosteli eniten sopimukseen sisältyvää ehtoa, että Kosovo tekisi tiiviimpää yhteistyötä Serbian kanssa. Maaliskuuhun 2016 mennessä oppositio oli heittänyt vastalauseena parlamenttisaliin yhdeksän kertaa kyynelkaasua. Opposition kannattajat järjestivät mielenosoituksia. Osa kannattajista heitti mielenosoituksissa kivenmurikoita ja polttopulloja.

## Lähteet
Emerson Palmieri

**Emerson Palmieri dos Santos** (s. 3. elokuuta 1994 Santos) on brasilialaissyntyinen italialainen jalkapalloilija, joka edustaa Ligue 1:ssä pelaavaa Olympique de Marseillea ja on pelipaikaltaan vasen laitapuolustaja.

## Seurajoukkueura
Emerson pelasi Santosissa 18 Brasilian pääsarjaottelua 2012−2014. Hän pelasi Serie A:n Palermossa lainasopimuksella yhdeksän ottelua kaudella 2014−2015. Hän pelasi seuraavat puolitoista kautta lainalla saman sarjan AS Romassa. Siirto vakinaistettiin kahden miljoonan euron kaupalla tammikuussa 2017. Hän pelasi Romassa kaikkiaan 34 Serie A -ottelua.

Emerson siirtyi 20 miljoonan euron siirtosummalla Englannin Valioliigan Chelseaan tammikuussa 2018. Hän pelasi kaksi ottelua Chelsean tiellä FA Cupin voittajaksi 2018. Seuraavan kauden Eurooppa-liigassa hän pelasi 11 ottelua mukaan lukien voitokas finaali Arsenalia vastaan. Valioliigassa hän pelasi ensimmäisen puolentoista kauden aikana vain 15 ottelua. Kaudella 2019–2020 hän pelasi 15 valioliigaottelua ja kolme Mestarien liigan ottelua. Kaudella 2020–2021 hän pelasi vain kaksi valioliigaottelua, viisi FA Cupin ottelua ja kaksi liigacupin ottelua. Chelsean voittamassa Mestarien liigassa hän pelasi kuusi ottelua, joista kahdessa täydet minuutit, mutta ei enää ensimmäisen puolivälierän jälkeisissä pudotuspeleissä. Kaudella 2021–2022 hän pelasi lainalla Lyonissa 29 Ligue 1:n ja seitsemän Eurooppa-liigan ottelua.

Emerson siirtyi 15,4 miljoonan euron siirtosummalla Valioliigan West Hamiin kesällä 2022. Hän pelasi debyyttikaudellaan 22 valioliigaottelua ja teki yhden maalin. West Hamin voittamassa Konferenssiliigassa hän pelasi kahdeksan ottelua ja teki yhden maalin. Kaudella 2023–2024 hän pelasi Valioliigassa 36 ottelua, yhtä vaille kaikki avauskokoonpanossa, ja viimeisteli yhden maalin. Eurooppa-liigassa hän pelasi kahdeksan ottelua. Seuraavalla kaudella hän pelasi 31 valioliigaottelua, joista avauskokoonpanossa 26, ja teki kaksi maalia.

Emerson siirtyi Ligue 1:n Olympique de Marseilleen 700&nbsp;000&nbsp;euron siirtosummalla syyskuussa 2025.

## Maajoukkueura
Emerson pelasi kuusi ottelua Brasilian sijoittuessa neljänneksi alle 17-vuotiaiden MM-kilpailuissa 2011. Ensimmäisen ottelunsa Italian jalkapallomaajoukkueessa hän pelasi Kansojen liigan ottelussa Portugalia vastaan syyskuussa 2018. Ensimmäisen varsinaisen arvokilpailujen karsintaottelunsa hän pelasi EM-karsintaottelussa Kreikkaa vastaan kesäkuussa 2019. Kesän 2021 EM-kilpailuissa hän pelasi täydet minuutit Italian viimeisessä alkulohko-ottelussa Walesia vastaan, tuli vaihdosta kentälle puolivälieräottelussa Belgiaa vastaan ja pelasi avauskokoonpanossa 74 minuuttia välieräottelussa Espanjaa vastaan. Kaikkiaan hän on elokuun 2025 puoliväliin mennessä pelannut 29 A-maaottelua, joista seitsemän on ollut MM- ja kuusi EM-karsintaotteluja.

## Lähteet
Remember (Walking in the Sand)

**Remember (Walking in the Sand)**, joka tunnetaan myös nimeltä **Remember**, on George ”Shadow” Mortonin tekemä kappale. Sen äänitti alun perin tyttöryhmä The Shangri-Las, jonka versio kappaleesta sijoittui Billboard Hot 100 -listan 5. sijalle vuonna 1964. Aerosmithin vuonna 1980 tekemästä coverista tuli myös pienoinen hitti. 

## Lähteet
ChiNext

**ChiNext** on kiinalaisen Shenzhenin pörssin (SZSE) osakelista, jonka on luonnehdittu muistuttavan yhdysvaltalaista teknologiapörssiä Nasdaqia. ChiNext-markkinat avattiin 23. lokakuuta 2009.

Keväällä 2015 jopa 60 prosenttia SZSE:n yrityksistä edusti valmistavaa teollisuutta, 15&nbsp;% kaivossektoria ja 7&nbsp;% rahoitusalaa. Toisessa suuressa kiinalaisessa pörssissä eli Shanghain pörssi (SSE) vastaavat osuudet ovat 28&nbsp;%, alle 3&nbsp;% ja 32&nbsp;%.

## ChiNext-indeksi
ChiNextin osakkeiden arvonkehitystä voi seurata esimerkiksi ChiNext-indeksin  avulla, (*ChiNext Index*, tai *ChiNext Price Index*, indeksikoodi 399006). Tässä osakeindeksissä on mukana 100 suurinta ja vaihdetuinta Shenzhenin pörssin ChiNext-markkinoiden A-osaketta. Esimerkiksi helmikuussa 2018 painoarvoltaan kolme suurinta yritystä tässä osakeindeksissä olivat Wen's Foodstuff (Guangdong Wens Foodstuff Group Co., 温氏股份; paino 7,8&nbsp;%), East Money Information (东方财富; paino 3,2&nbsp;%) ja Leshi Internet (Leshi Internet Information & Technology Corp., Beijing; 乐视网; paino 3,2&nbsp;%). On hyvä kuitenkin huomata, että tyypillisesti vain osa ChiNext-indeksissä listattujen yritysten osakkeista on mukana vapaassa pörssivaihdossa (free float capitalization).

## Lähteet

## Aiheesta muualla
*ChiNext Price Index – SZ399006:IND  (bloomberg.com)
Powszechna Kasa Oszczędności Bank Polski

**PKO Bank Polski** S.A. eli koko nimeltään **Powszechna Kasa Oszczędności Bank Polski Spółka Akcyjna** (*Yleinen säästöpankki – Puolan pankki*) on Puolan suurin liikepankki. Se on perustettu alkujaan säästökassana 8. helmikuuta 1919. Pankin pääkonttori sijaitsee Varsovassa. Pankin osake noteerataan Varsovan pörssissä, jonka suurimpien yhtiöiden WIG20-osakeindeksissä pankin osake oli helmikuussa 2018 painoarvoltaan merkittävin (paino 16,1&nbsp;% indeksistä).

Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla yhtiö oli vuonna 2017 sijalla 900. Se luokiteltiin tällä listalla Puolan toiseksi suurimmaksi pörssiyritykseksi öljy-yhtiö PKN Orlenin jälkeen. PKO Bank Polskin markkina-arvo oli 10,5 miljardia Yhdysvaltain dollaria (toukokuussa 2017) ja liikevaihto 3,81 miljardia USD (2016).

Pankilla oli 1&nbsp;179 toimipistettä kotimaassaan ja konttori myös Saksassa. Yrityksen henkilökuntaan kuului noin 29&nbsp;000 ihmistä. 

## Lähteet

## Aiheesta muualla
Jari Jussila

**Jari Jussila** on suomalainen tietokirjailija, tietohallintojohtaja ja tietojohtamisen tutkijayliopettaja Hämeen ammattikorkeakoululla . Hän on tutkinut sosiaalisen median käyttöä yrityksissä ja tuo itsekin aktiivisesti esiin tutkimustaan sosiaalisessa mediassa. 

## Koulutus ja ura
Jussila valmistui Hämeen ammattikorkeakoulusta automaatiotekniikan insinööriksi vuonna 2003. Tuotantotalouden diplomi-insinööriksi hän valmistui vuonna 2007 Tampereen teknillisen yliopiston Porin yksiköstä. Vuonna 2010 hän aloitti projektipäällikön tehtävät Tampereen teknillisen yliopiston Tiedonhallinnan ja logistiikan laitoksella, jossa hän alkoi myös tehdä väitöskirjaansa. Jussila toimi projektipäällikkönä Soita-hankkeessa, jossa kehitettiin ja pilotoitiin asiakasymmärryksen luomista sosiaalisin median keinoin.  Jussila keskittyi sosiaalisen median käyttöön B2B-yrityksissä vuonna 2015 valmistuneessa Social Media in Business-to-Business Companies’ Innovation -väitöskirjassaan. Tutkimuksen mukaan sosiaalinen media tuo yrityksille paljon hyötyjä innovaatiotoimintaan ja se voi myös lyhentää tuotekehitykseen kuluvaa aikaa. Tutkimuksessa kehitettiin sosiaalisen asiakasoppimisen malli. 

Vuodesta 2016  alkaen Jussila on toiminut tietohallintojohtajana Moodmetric-yrityksessä, joka on kehittänyt stressin mittaamiseen soveltuvan sormuksen ja kännykkäsovelluksen.

Helmikuussa 2018 ilmestyi Jussilan, Isotaluksen ja Matikaisen toimittama Twitter viestintänä -kirja. Kyseessä on ensimmäinen suomenkielinen Twitteriin keskittyvä tieteellinen kirja.

## Julkaisut
*Social Media in Business-to-Business Companies’ Innovation (väitöskirja, 2015) 
*Twitter viestintänä – Ilmiöt ja verkostot, Toimittaneet Pekka Isotalus, Jari Jus­si­la ja Jan­ne Ma­ti­kai­nen (Vastapaino, 2018)

## Lähteet

## Aiheesta muualla
*
Jelena Karleuša

**Jelena Karleuša Tošić** (; s. 17. elokuuta 1978) on serbialainen turbofolk-laulaja. Karleušan esikoisalbumi, *[[Ogledalce]]*, julkaistiin vuonna 1995.

## Diskografia

### Studioalbumit
**[[Ogledalce]]* (1995)
**[[Ženite se momci]]* (1996)
**[[Veštice, vile]]* (1997)
**[[Jelena Karleuša (albumi)|Jelena Karleuša]]* (1998)
**[[Gili, gili]]* (1999)
**[[Ludača]]* (2001)
**[[Samo za tvoje oči]]* (2002)
**[[Magija]]* (2005)
**[[JK Revolution]]* (2008)
**[[Diva (albumi)|Diva]]* (2012)

### Kokoelmat
**[[The Diamond Collection]]* (2009)

### Livealbumit
**All About Diva* (2010)